**OBRAZLOŽENJE UZ**

**II IZMJENE I DOPUNE PRORAČUNA**

**GRADA IVANIĆ-GRADA ZA 2015. godinu**

Dana 28.05.2015. godine, Gradsko vijeće Grada Ivanić-Grada na svojoj 21. sjednici usvojilo je **prve izmjene i dopune proračuna Grada Ivanić-Grada za 2015. godinu**.

**II Izmjene proračuna izrađuju se radi usklađenja pojedinih prihodnih i rashodnih stavki proračuna sa ostvarenjem prihoda odnosno utroškom sredstava.**

**PRIHODI**

**Porezi od nesamostalnog rada**

* izvršena je korekcija odnosno smanjenje prihoda zbog procjene manjeg ostvarenja od planskog iznosa, na ime povrata poreza po godišnjoj prijavi i poreza od samostalnog rada.

**Kapitalne potpore**

* nove stavke su prihodi iz Fonda za zaštitu okoliša programi gospodarenja otpadom, te potpore iz općinskih proračuna za sufinanciranje širokopojasnog interneta,
* smanjuju se sredstva iz EU fondova za Šetnicu na Lonji i Nogostup i odvodnja Caginec –Kloštar Ivanić, te kanalizaciju i nogostup Šumećani budući da će se graditi iz kredita u 2016. godini

**Naknada za eksploataciju mineralnih sirovina**

* smanjuje se za 1.770.000 kuna, jer se procjenjuje da se planirani prihod neće ostvariti.

Proračunski korisnici korigirali su svoje prihode u skladu sa Financijskim planovima, predloženim od strane Upravnih vijeća.

Pučko otvoreno učilište povećalo je vlastite prihode iz Državnog proračuna 84.000 kuna.

Vatrogasna postrojba smanjila je vlastite prihode od obavljanja djelatnosti u iznosu 152.500 kuna.

Ukupni prihodi proračuna, konsolidirani, iznose **68.132.436 kuna**, a ukupni prihodi proračuna bez proračunskih korisnika iznose **62.985.136** **kuna**.

**RASHODI**

**Razdjel 1 Upravni odjel za lokalnu samoupravu, pravne poslove i društvene djelatnosti**

**Program: Javna uprava i administracija**

* ukupno povećan program za 55.000 kuna, a smanjena su sredstva za plaće zaposlenika u iznosu 35.000 kuna, za naknade za prijevoz na posao i s posla, stručno usavršavanje zaposlenika,
* Povećana su sredstva za uredski materijal, usluge telefona i pošte, premije osiguranja, reprezentacija,
* smanjena su sredstva za uredski namještaj,

**Aktivnost: Programi poticanja zapošljavanja**

* Korekcija povećanje rashoda – Grad isplaćuje doprinose iz prihoda koji se ostvaruju iz Državnog proračuna - povećanje od 25.000,00 kuna za pripravnike.

**Program: Obrazovanje**

Povećana su sredstva za sufinanciranje smještaja djece u vrtićima izvan Ivanić-Grada u iznosu 200.000 kuna, na ime sufinanciranja privatnog vrtića u Ivanić-Gradu.

Smanjena su sredstva za osnovno obrazovanje za rashode pomagača u nastavi.

**Program: Redovna djelatnost sportova od posebnog interesa**

Povećana su za 10.000 kuna ina ime povećanih sredstava za sportske igre mladih i sportskih manifestacija od interesa za grad.

**Program: Civilno društvo**

Povećana su sredstva udrugama, a smanjene donacije političkim strankama sukladno donesenoj Odluci.

**Program: Zdravstvo i socijalna zaštita**

Smanjena su sredstva za nabavu udžbenika osnovnih škola za 95.000 kuna, za koliko je manje realiziran program.

**Program: Programi u zdravstvu**

Povećana su sredstva za programe MUP-a za preventivu za 1.000 kuna, povećana su sredstva za financiranje logopeda za 35.000 kuna.

Smanjena su sredstva za financiranje hitne službe za 150.000 kuna.

**PRORAČUNSKI KORISNICI**

**PUČKO OTVORENO UČILIŠTE**

* Povećana sredstva za 12.000 kuna zbog povećanih troškova za plaće,
* korigirana su ukupna sredstva po osnovi vlastitih prihoda sukladno donesenom Financijskom planu

**VATROGASNA POSTROJBA**

Povećana su sredstva za isplatu plaća, te su smanjena iz vlastitih prihoda zbog procjene da se ista neće ostvariti u planiranom iznosu.

**Razdjel 2 Upravni odjel za financije, gospodarstvo, komunalno gospodarstvo i prostorno planiranje**

**Aktivnost: Otplata kredita**

* povećana su sredstva za usluge platnog prometa i banaka 50.000 kuna,
* Kamate su povećane za 100.000 kuna,

**Aktivnost: Projekti energetske učinkovitosti**

* povećan iznos od 70.000 kuna na ime projekata energetske učinkovitosti – odvajanje toplane u DV Žeravinec.

**Program: Razvojna agencija za provedbu EU projekata**

* smanjena su sredstva za 130.000 kuna.

**Investicije i investicijska održavanja u daljnjem nastavku proračuna korigirana su prema procjenama ostvarenja prihoda iz kojih se financiraju i utrošenih sredstava prema potpisanim ugovorima.**

**Program: Program održavanja komunalne infrastrukture**

* Program održavanja komunalne infrastrukture financira se iz planiranog iznosa komunalne naknade, ali je unutar programa došlo do promjena za ukupan iznos od 818.000 kuna, i to:

1. povećanje 150.000 kuna za zimsku službu
2. povećanje 250.000 kuna za održavanje zelenih površina
3. smanjenje stavke vertikalna signalizacija za 35.000 kuna koji su preraspoređeni na stavku deratizacije i dezinsekcija zbog većeg tretiranja komaraca
4. povećana su sredstva za odvodnju za 20.000 kuna, radi povećanih troškova radi učestalih kiša
5. povećana su sredstva za dječja igrališta za 10.000 kuna.

Program održavanja komunalne infrastrukture po stavkama donosi se, odnosno usvaja se kao dodatni program uz Proračun.

**Program: Prostorno uređenje**

* povećanje sredstava za telekomunikacijsku infrastrukturu širokopojasnog interneta za 250.000 kuna

**Program: Izgradnja komunalne infrastrukture**

**Smanjena su sredstva za :**

* šetnica uz rijeku Lonju
* uređenje Zelenjaka
* parkiralište pored Kraša
* školske dvorane u Ivaničkom Graberju
* nogostup i kanalizacija Šumećani
* kanalizacija Caginec – Kloštar Ivanić
* Trg V. Nazora i revitalizacija stare povijesne jezgre
* kapitalne potpore trgovačkim društvima

Povećana su sredstva za:

* Nogostup Savska ulica u Ivanić-Gradu i Posavskim Bregima
* obnovu mostova u Ivanić-Gradu
* javnu rasvjetu uz D 43

**Ukupni rashodi proračuna za 2015. godinu iznose 63.186.200 kuna.**

**RAZLIKA IZMEĐU PRIHODA I RASHODA PRORAČUNA IZNOSI 4.946.236 KUNA KOLIKO IZNOSI MANJAK PRIHODA IZ PROŠLE GODINE.**